Da folkefesten i Kollen ble avlyst på grunn av fare for coronasmitte, tok det ikke lange tiden før protestene dukket opp i sosiale medier. Selv om publikumsarrangementene er avlyst, stopper ikke de ivrigste.

- Det er jevn strøm av folk opp til marka, som er åpen for alle, fortalte politiets operasjonsleder til Dagbladet rett før klokka 11.

Da kunne operasjonsleder Tore Solberg bare melde om god stemning, men kort tid seinere endret det seg: Nå melder politiet at det er mange unge berusede i området som ikke klarer å ta vare på seg selv:

- Politiet på stedet melder om langt over 100 unge berusa personer i området. Flere er ikke i stand til å ta vare på seg selv, og får hjelp av Røde Kors og politiet, skriver politiet i Oslo på Twitter.

VIN: Therese Johaug har tatt en klar ledelse på tremila. Dette er synet som møter henne i marka. Foto: John Terje Pedersen / Dagbladet Vis mer

- Kontroll på barna

- Det er flere steder som er beskrevet som utesteder med overstadig berusede unge mennesker. Flere klarer ikke ta vare på seg selv. De får hjelp og vi varsler foreldrene da de er mindreårige, sir Solberg til Dagbladet.

Han har en klar oppfordring til foreldre:

- Det er å ha kontroll på barna sine. De har ikke lov til å drikke alkohol, også blir de et ordensproblem og klarer ikke ta vare på seg selv. Det er formiddag, klokka har såvidt bikket 12.

Det er også mange unge ute i marka som ikke er kledd for å være ute i marka hvor det er snø og kaldt. Røde kors opplyser på Twitter at de har 30 frivillige fra hjelpekorpset i Holmenkollen. Per klokka 12.25 har de bistått et titalls mennesker, hvorav flere er unge berusede.

HJELP: Røde Kors og politiet har bistått et titalls mennesker, hvorav flere unge berusede. Foto: John Terje Pedersen / Dagbladet Vis mer SØPPEL: Tremila har såvidt startet, men søppelet hoper seg allerede opp i marka. Foto: John Terje Pedersen / Dagbladet . Vis mer

- Røde kors oppfordrer alle til å følge smittevernrådene fra Folkehelseinstituttet og å ta vare på hverandre.

Operasjonsleder Solberg påpeker at slik problematikk oppstår hvert år, og at det i år er tilnærmet likt.

- Men folkemengden er mer konsentrert, det blir mer synlig enn før.

Folkemengden i Holmenkollen er altså mindre enn tidligere i år. Politiet forsøker å anslå hvor mange mennesker som er i området, basert på målinger fra mobiltelefoner, men har foreløpig ikke et eksakt antall.

Det var natt til lørdag mellom ti og femten teltleirer langs løypene, hvor rundt 100 personer overnattet. Det var betydelig færre der enn tidligere, forteller Solberg til Dagbladet.

Skru På Lyd Error Error GOD STEMNING: Mange mennesker har tatt turen til Kollen lørdag, til tross for at arrangementet ble avlyst for publikum. Video: John T. Pedersen / Dagbladet Vis mer

Smittefare

I tillegg til å reagere på oppførselen i marka, er politiet også bekymret for hva dette kan gjøre med spredningen av coronaviruset.

Overfor TV 2 forteller Solberg at han er overrasket over at så mange som er berusede og likegyldige til anbefalingene som er gitt. Han forteller også politiet på stedet oppfatter tilskuerne som lite sympatiske.

- Anbefalingen fra myndighetene er å ikke dra opp dit og ikke ta t-bane. Store folkemengder kombinert med alkoholinntak fører til større smitterisiko, sier Solberg til Dagbladet.

- Marka er åpen for alle, men må dere vurdere andre tiltak om situasjonen skulle eskalere?

- Vi er på stedet med patruljene vi har planlagt. Det viktigste er at vi må hjelpe de som trenger det og at arrangementet går sin gang uten unødvendige hendelser.

Ingenting tilsier at bråket vil gå utover løperne.

Foto: John Terje Pedersen / Dagbladet Vis mer

- Glad for å være her

En av dem som har valgt å trosse rådene fra helsemyndighetene er Tommy Finkjehagen.

- Det er unikt å være her. Jeg er veldig glad for å være her, sier han til Dagbladet.

På ryggen har han et hjemmebrentapparat som hans onkel laget til OL på Lillehammer i 1994. Finkjehagen forsikrer at det fortsatt fungerer like bra, og tilbyr en smakeprøve.

- Men hva med coronaviruset, vi skal ikke dele så mye. Hva tenker du om det?

- Nei, vi deler broderlig, sier han til Dagbladet og til sidemannen, Tom Lindum, som sier seg enig.

- Vi skal heie fram jentene i dag. Endelig skal de gå på lørdag. Det blir moro, sier Finkjehagen.

Skru På Lyd Error Error KOLLEN: Festen var tidig i gang i Kollen lørdag. Reporter: Melina Pambou Sundfør. Video: Kristoffer Løkås / Dagbladet TV Vis mer

Ole Hugo Jensen og Eva Brittmark er også ute i marka i dag. Når de møter Dagbladet i 10.30-tida, forteller Jensen og Brittmark at de har møtt flest unge jenter i kollen. Foreløpig har det gått greit, mener Jensen.

- Men i fjor gikk det over styr, skyter Brittmark inn.

De er litt bekymret for coronaviruset og tar forholdsregler, og har blant annet med seg antibac.

- Vi prøver å være forsiktige. Vi snakker ikke folk opp i ansiktet for eksempel.

Ekteparet vil ikke gå så langt som å kalle det uforsvarlig å samles i Kollen.

- Jeg ville ikke tenkt på det jeg heller hvis det var meg, men mange vet ikke at de er smittet en gang.

I MARKA: Ole Hugo Jensen og Eva Brittmark. Foto: John Terje Pedersen / Dagbladet Vis mer

- Ikke en demper

Dagbladet møter også en jentegjeng i marka, og jentene forteller at de har store forhåpninger for dagen og festen:

- Vi håper på norsk seier da, sier Anne Merete Vik Aslestad.

Det har vært et bevisst valg å sette seg på andre siden av den verste festingen.

- Det er litt roligere her, enes jentene, som prøver unngå de verste folkemengdene. Selv tar de sine egne forholdseregler, som antibac og å holde seg unna trikken.

- Vi var 14 stykker som tok maxitaxi opp hit, sier Aslestad.

Marit Emilie Husstøyl vil ikke si at corona-frykten har satt en demper på festen.

- Hvis du ser over der så ser det ikke ut som det har satt en demper, nei, sier hun og peker på festingen på den andre siden.

- Det er helt tullete at det ble avlyst i utgangspunktet, legger hun til.

Skru På Lyd Error Error TROSSER FORBUD: Torsdag ble det besluttet å avlyse publikumsarrangementene i forbindelse med Holmenkollen Skifestival. Flere velger å trosse forbudet. Reporter/video: Melina Pambou Sundfør / Kristoffer Løkås Vis mer

Friområde

Presse- og mediesjef for Holmenkollen skifestival, Ola Tangen, oppfordrer fremdeles publikummere til å holde seg hjemme.

- Vi har oppfordret, og oppfordrer fortsatt, publikum til å holde seg hjemme, og ikke oppsøke marka rundt Holmenkollen, sier Tangen til Dagbladet.

Han forteller videre at de ikke har anledning til å vise personer bort fra marka.

- De er på et friområde, og er der på eget ansvar. Det eneste vi kan be dem om å gjøre, er å følge anmodninger fra politiet og vektere, og ta vare på seg selv og andre, sier Tangen.

113 smittet

Folkehelseinstituttet kommer med oppdaterte tall på antall smittede i Norge hver kveld klokka 18. I går bekreftet FHI at 113 personer har testet positivt på coronavirus, en økning på 27 tilfeller fra forrige oppdatering.

Ingen av dem som er smittet skal være alvorlig syke eller innlagt på sykehus.

De stedene med flest tilfeller er Oslo (10) Vestland (23) og Viken (25).

Saken oppdateres fortløpende.